આ બાબતે વિગતે વાત કરતાં સામખિયાળીના સીનિયર પીએસઆઇ જે.એમ.ગઢવીએ જણાવ્યું હતું કે,આધોઇ રહેતા જીઆરડીના જવાન ચંદ્રકાન્ત મુળદાસભાઇ સાધુ છેલ્લા 10 વર્ષથી સામખિયાળી પોલીસ સાથે રહી કામગીરી કરી રહ્યા હતા.45 વર્ષની ઉંમરે તેમનું અચાનક નિધન થતાં તેમના પરિવારના પત્ની ચંદ્રિકાબેન તથા ત્રણ નાના બાળકો નિરાધાર બન્યા હોવાની જાણ થતાં ગામના આગેવાનો તેમજ આસપાસના ગામોના સરપંચોને આ પરિવારને મદદરૂપ થવાનો પ્રયાસ થાય તેવી ઇચ્છા વ્યકત કરતાં લોકોએ,આગેવાનોએ,સરપંચોએ તેમજ સામખીયાળી પોલીસ પરિવારે આ વિચારને આવકાર્યો હતો અને જોતજોતામાં 2 લાખ જેટલી રકમ ભેગી પણ થઇ ગઇ હતી ત્યાર બાદ આ પરિવાર પોતાનું ગુજરાન ચલાવી શકે તે માટે ખાખરા બનાવવા માટેનું ઓટોમેટિક મશીન પણ ગૃહ ઉદ્યોગ કરી શકે તે માટે અપાયું હતું .આ સંવેદના કાર્યક્રમમા઼ પુર્વ કચ્છ પોલીસવડા ભાવના પટેલ,ભચાઉ વિભાગના નાયબ પોલીસ અધિક્ષક રાકેશ દેસાઇ,સર્કલ પોલીસ ઇન્સ્પેક્ટર ડી.વી.રાણા,તેમજ સરપંચો તેમજ આગેવાનોના હસ્તે સ્વ.ચંદ્રકાન્તભાઇના પત્ની ચંદ્રિકાબેનને અર્પણ કરવામાં આવ્યું હતુ઼.